In-Nerazzurro Newsletter ta' kull xahar mill-Inter Club Malta Awwissu 2020 F'din il-ħarġa… L-Editorjal - Dak li setgħa kien… Mill-kalendarju ta' l-Inter Club Malta Leġġendi Nerazzurri - Gianfranco Matteoli minn Lawrence Cutajar Minn Cevenini sa Paganin (2) minn Mario Formosa Holt Rikordi mill-Passat -Awwissu minn Lawrence Cutajar L-Istaġun Interista 2019/20 L-Editorjal - Dak li setgħa kien… Il-Kampjonat intemm. L-Inter spiċċat fit-tieni post, punt inqas mit-tim li rebaħ il-Kampjonat. Id-delużjoni hija kbira aktar u aktar għal punti mwaqqa' mat-triq kemm qabel kif ukoll wara l-famuż lockdown. Qatt daqs illum il-qawl Malti, "il-kieku u l-kien qatt ma' ltaqaw flimkien" ma joqgħod għall-Istaġun Interista. Li kieku ma tlifniex il-punti meta konna min fuq u fl-aħħar ħinijiet tal-logħbiet, kontra timijiet bħal Fiorentina, Lecce, Cagliari qabel u Sassuolo, Bologna u Verona wara, l-istorja kienet forsi tkun differenti. Naf li mhux kull 'tifoso' Interista huwa entużjasta minn Antonio Conte, professjonista eżemplari, li għamel żbalji kif jagħmel kull kowċ, li kliemu mhux dejjem jinżel għasel, li però hu mertu tiegħu jekk l-Inter f'dan l-Istaġun waslet fejn waslet. Il-figuri huwa hemm u ħadd ma jista' jiċħadhom. l-għola pożizzjoni fil-klassifika, it-tieni post, l-aħħar darba kien fl-Istaġun 2010/11 taħt Leonardo; l-aqwa difiża tal-Kampjonat; it-tieni l-aqwa attakk; 82 punti daqs l-Istaġun 2009/2010 taħt Mourinho; rekord ta' rebħiet 'away'; ħafna punti rkuprati minn timijiet l-oħra Dan kollu huwa bażi mportanti li fuqu Suning, Marotta, Ausilio u Conte għandhom ikomplu jibnu fuqu biex f'snin li ġejjien l-Inter tkun kompetittiv. Tkun vera ħasra jekk din il-bażi ma titħalliex tagħti l-frott tagħha iżda titkisser kif ġieli sar fil-passat. Iżda l-Istaġun għan-Nerazzurri jkompli. Fadal l-Ewropa League fejn zgur li l-Inter se tkun protagonista. Amala…. Mill-kalendarju ta' l-Inter Club Malta Awguri Inter Club Malta Sħubija 2020/2021 Nixtiequ nfakkruk li reġa' wasal iż-żmien biex iġġedded l-isħubija tiegħek għall-istaġun 2020-21 fl-INTER CLUB MALTA. Titlifx din l-okkażjoni biex tissieħeb fl-aqwa u l-akbar klabb tal-INTER u tkompli tagħmel parti mill-familja kbira INTERISTA. Bħal kull sena, il-Kumitat javża li fl-istaġun li ġej il-membri se jkomplu jgawdu minn benefiċċji kbar bħal tqassim ta' materjal esklussiv tal-Inter. Il-membri tagħna wkoll se jkomplu jgawdu benefiċji fejn jidħlu biljetti għal-logħob tal-Inter. Aktar il-quddiem se jithabbru ħafna inċentivi ġodda li wieħed se jgawdi għall-istaġun li ġej bis-sħubija tiegħu mal-klabb tagħna. Dan l-istaġun se titkompla l-iskema speċjali għall-membri mħallsa anke fir-rigward tad-dħul fil-klabb għal-logħob tal-Inter fuq il-Big Screen LI SE JIBQA B'XEJN. IL-LOGĦOB KOLLU FUQ IL-BIG SCREENS TAL-KLABB TAGĦNA JINTWEREW FUQ L-HD U FI SWALI KOLLHA BL-ARJA KONDIZZJONATA. Għall-istaġun 2020-21, il-ħlas tas-sħubija se jerġa' jkun dak ta' €25.00. Minħabba ċ-ċirkustanzi li għaddejien minnhom, il-Kumitat ħaseb biex din id-darba l-ħlas tas-sħubija jinqasam f'żewġ fażijiet. L-ewwel waħda tkun għal dawk li jħallsu bil-Posta, Revolut jew BOV Mobile Pay. Għaldaqstant tista' tibgħat ċekk ta' € 25 pagabbli lill-INTER CLUB MALTA flimkien mal-formola t'hawn taħt. Min jixtieq iħallas bir-REVOLUT CARD jew BOV MOBILE PAY għandu jagħmel kuntatt ma Joe Vella (79310175) għal aktar dettalji. Il-ĦLAS TAS-SĦUBIJA GĦALL-ISTAĠUN 2020-21 Isem u Kunjom _________________________________ Indirizz ________________________________________ _______________________________________________ ID: _____________ Data Tat-Twelid: ______________ e-Mail: ___________________________ Numri tat-telefon: ____________________________ Pubblikazzjoni ta' Kotba L-INTER CLUB MALTA se joħroġ sensiela ta' kotba bil-malti li fihom se tinġabar l-istorja kompluta tal-Inter. L-ewwel żewġ kotba f'din is-sensiela se jkunu dwar l-istorja tal-Inter fil-kompetizzjoni tat-Tazza tac-Champions u l-10 Anniversarju mir-rebħ tal-ħames tazzi fis-sena kalendarja 2010. Din is-sensiela ta' kotba se tinkludi ritratti esklussivi ta' kull epoka inkluz numru kbir ta' ritratti bil-kulur. Barra r-ritratti, dawn il-kotba se jkollhom l-istorja, rizultati kollha tal-Inter, formazzjonijiet ta' kull logħba, skorers, klassifiċi, statistika fuq plejers, diriġenti eċċ… Il-ħsieb hu li dawn l-ewwel żewġ kotba jkunu bidu ta' kullana ta' kotba unika li fiha tiġbor kull kompetizzjoni u kull dettal immaġinarju fl-istorja tal-Inter. Fil-passat, iż-żewġ pubblikazzjonijiet tal-Inter Club Malta li kienu '100 ANNI INTER u INTER – STORJA TA' UNURI U SUĊĊESSI, kienu ta' suċċess kbir u nħatfu kollha. Is-suċċess ta' din is-sensiela jiddependi biss mir-rispons li se jkollna għall-ewwel żewġ kotba. Il-ħsieb tal-kumitat hu mhux li jaqla minn dawn il-kotba iżda s-sodisfazzjon li kull Interista Malti jkollu miġbur l-istorja tal-Inter bil-lingwa tiegħu. L-ewwel żewġ kotba ġew miġbura u miktuba minn Lawrence Cutajar, Mario Formosa Holt u Joseph Mula li kollha mhux ismijiet ġodda fejn tidħol kitba fuq l-istorja tal-Inter. Dawk li jixtiequ jagħmlu ordni għal ktieb wieħed jew iż-żewġ kotba jistgħu jagħmlu dan billi jimlew il-formola t'hawn isfel u jibgħatu flimkien ma cheque pagabbli l-Inter Club Malta. Jista' jsir ukoll ħlas bir-Revolut fuq in-numru 79310175 Wieħed jista' jagħmel dan billi wkoll jiġi l-Klabb fil-ħinijiet tal-ftuħ meta dan ikun permess mill-liġi. Prezzijiet tal-ewwel żewġ kotba huma: L-INTER U C-CHAMPIONS LEAGUE (264 Paġna): € 20.00 L-10 ANNIVERSARJU TAL-ĦAMES TAZZI (200 Paġna): € 20.00 (MIN JORDNA Ż-ŻEWĠ KOTBA JKOLLU SKONT TA' € 5.00 U L-HLAS IKUN TA' € 35.00 GĦAT-TNEJN. DIN SE TKUN OFFERTA SPEĊJALI PRE-PUBLICATION) Jiena _____________________________________ ID No. ___________________ Mobile No. _________________qiegħed nibgħat cheque ta'____________________ Biex nordna ż-żewġ kotba / jew ktieb wieħed ___________________________________ Min jordna ktieb wieħed jindika l-isem tal-ktieb. Xewqat sbieħ f'għeluq sninhom lil: David Abela; Domenic Azzopardi; David Cachia Caruana; Melvin Calleja; Pat. Thomas Calleja O.F.M. Conv.; Silvio Camilleri; Neville Carabott; Elton Cardona; Lawrence Cauchi; Victor Paul Chetcuti; Andrea Chircop; Andrew Cilia; Aleksei Cini; Joseph Cini; Joe Cossai; Marco Curmi; George Cuschieri; Neville Dalli; Giovanni De Villa Palu; Christian Debono; Rueben Debono; Neil Desira; Austin Duca; Christine Farrugia, Mario (Id-Dabu) Farrugia; Reuben Farrugia; Elaine Galea; Andrew Grech; Simone Grech; Albert Mangion; Stefania Mercieca; Elaine Micallef; Mark Mizzi; Luigi Mommo; Christopher Montefort; Luca Parnis; Andrew Porsella Flores; William Powney; Joe Scerri; Teo Javier Schembri; Maya Sciberras; Aaron Sultana; Carlo Tagliabue; Zipporah Vella; Andrea Villa; John Zammit; Keith Zammit; Larkin Zammit; Marija Zammit; Tony Zerafa… Leġġendi Nerazzurri - Gianfranco Matteoli minn Lawrence Cutajar - L-ewwel esperjenza fis-Serie A bil-flokk ta' Como Gianfranco Matteoli twieled nhar il-21 t'April 1959 ġewwa raħal zgħir ta' Ovodda provinċja ta' Nuoro f'Sardenja. Ta' 17 –il sena darbtejn ma għaddiex minn provi biex jinaqgħad mal-Cagliari għax is-selezjonaturi ndikaw li ma kienx ta' stoffa biżżejjed biex ikollu karriera fid-dinja tal-futbol. Dan kollu ma qatalux qalbu w erħila lejn l-Italia ta' fuq jipprova xortih hemmhekk. L-ewwel esperjenza tiegħu kien meta fl-Istaġun 1975/76 lagħab 3 logħbiet fis-Serie D mat-tim ta' Cantu'. Iż-żewġ staġuni ta' wara lagħab mal-Como fis-Serie B qabel ma inaqgħad ma' Giulianova fis-Serie C. Wara numru ta' staġuni f'diviżjonijiet inferjuri, fl-Istaġun 1983/84 rega' liebes il-flokk tal-Como fis-Serie B u dak l-istaġun għenhom jirbħu l-promozzjoni għas-Serie A meta lagħab 32 partita u skorja 3 gowls. L-istaġun ta' wara għamel id-debutt tiegħu fis-Serie A nhar is-16 ta' Settembru 1984 f'partita kontra l-Juventus li spiċċat 0-0. Matteoli kellu staġun tajjeb fis-Serie A fejn lagħab total ta' 30 partita u skorja 2 gowls. Il-wirjiet tiegħu ġew osservati mid-diriġenti tas-Sampdoria u propju fil-bidu tal-Istaġun 1985/86 inaqgħad magħhom fejn kellu staġun ieħor tajjeb. Fis-sajf tal-1986 il-President tal-Inter Ernesto Pellegrini investa 4.5 biljuni ta' liri taljani biex akkwista dan il-plejer. Giovanni Trapattoni kellu fiduċja assoluta f'Matteoli u tah il-pożizzjoni f'nofs il-grawnd quddiem id-difiża minn fejn kien imexxi l-attakki tan-Nerazzurri. F'din il-pożizzjoni Trapattoni kien qiegħed ifittex plejer b'ċertu aġilit'a, fantasija, viżjoni tal-logħba u plejer tajjeb fil-ballun f'saqajh, bla dubju karatteristiċi li sabhom kollha f'Gianfranco Matteoli. Matteoli għamel id-debutt bil-flokk tal-Inter nhar l-24 t'Awwissu 1986 f'partita tal-Coppa Italia li fiha n-Nerazzurri għelbu lil Cavese 3-1. Fl-ewwel staġun tiegħu Matteoli mall-ewwel daħal fil-pjanijiet ta' Trapattoni u fil-fatt lagħab total ta' 30 partita fil-Kampjonat u skorja gowl. Wara staġun ieħor tajjeb fil-qalba ta' nofs il-grawnd Interista, wasal l-Istaġun 1988/89 li bla dubju jibqa' imniżżel b'ittri tad-deheb fl-istorja glorjuza tal-Inter bħala l-Istaġun tar-Rekords. Fil-Kampjonat dak l-istaġun Matteoli lagħab 32 partita u skorja 2 gowls. Wieħed minn dawn kien rekord ieħor tal-aktar gowl veloċi fil-Kampjonat Taljan meta nhar is-27 ta' Novembru 1988 ġewwa San Siro sab ix-xibka wara biss 13 –il sekonda logħob f'partita li l-Inter għelbu liċ-Cesena propju b'dak l-uniku gowl. B'kollox Matteoli lagħab total ta' 167 partita fil-Kampjonat, Coppa Italia, Supercoppa tal-Lega u Tazzi Ewropej bil-flokk tal-Inter u skorja total ta' 8 gowls. L-aħħar partita kienet nhar id-29 t'April 1990 f'partita tal-Kampjonat kontra Udinese li spiċċat b'rebħa għal Friulani bl-iskor ta' 4-3. Bil-flokk tal-Inter rebaħ l-Scudetto fl-Istaġun 1988/89 u s-Supercoppa tal-Lega fl-istaġun ta' wara. Fil-bidu tal-Istaġun 1990/91 hu naqgħad mat-tim tal-kapitali ta' Sardenja Cagliari u tista' tgħid li kellu erba' staġuni oħra ta' livell għoli. Fil-fatt mal-Cagliari bejn l-1990 u 1994 lagħab total ta' 130 partita u skorja 5 gowls. Mat-tim Nazzjonali Taljan Gianfranco Matteoli lagħab total ta' 6 partiti. Hu għamel id-debutt tiegħu bil-flokk Azzurro nhar is-6 ta' Diċembru 1986 ġewwa l-Istadium Nazzjonali f'Ta'Qali f'partita ta' kwalifikazzjoni tal-Kampjonat Ewropew għan-Nazzjonijiet kontra Malta li fiha l-Azzurri ħarġu rebbieħa 2-0 b'żewġ gowls fit-tieni taqsima ta' Alessandro Altobelli. Matteoli għalaq il-karriera kalċistika tiegħu fl-aħħar tal-Istaġun 1994/95 bil-flokk tal-Perugia fis-Serie B. Fl-4 lulju inħatar osservatur tas-settur taż-żgħażagħ ta' Inter. Bla dubju Matteoli jibqa' mfakkar bħala wieħed mill-plejers ta' umilta u teknika ta' nofs il-grawnd li qatt libsu l-flokk Nerazzurro. - Gianfranco Matteoli bil-flokk Interista Minn Cevenini sa Paganin (2) minn Mario Formosa Holt Wara li fin-NERAZZURRO ta' Lulju tajna titwila lejn il-missirijiet u l-ulied li t-tnejn libsu l-flokk glorjuz tal-Inter, fit-tieni parti ta' din il-kitba se nagħtu ħarsa għat-tieni kategorija, dik li tiġbor fiha dawk l-aħwa li wkoll lagħbu mall-Inter. - Fuq ix-xellug jidher Riccardo Frione (biċ-ċirku) waqt li fuq il-lemin ħuħ Francesco magħruf ukoll bħala Tito Fis-snin tletin insibu lill-aħwa Frione mill-Urugway. Riccardo, il-kbir miż-żewġ aħwa, twieled ġewwa Montevideo nhar is-7 ta' Frar 1911. Ħuh Francesco twieled nhar il- 21 ta' Lulju tas-sena ta' wara. Riccardo Frione kien plejer ta' nofs il-grawnd u lagħab partita waħda biss mal-Amrborsiana dik tal-25 ta' Ġunju 1933 li fiha n-Nerazzurri ġew megħluba f'darħom minn Napoli 5-3. Dakinhar Riccardo skorja żewġ gowls. Ħuh Francesco, attakkant imlaqqam Tito, lagħab total ta' 62 partita u skorja 13 –il gowl. Francesco Frione ġie akkwistat minn għand il-Montevideo Wanderers u malajr seraq qalb it-tifosi Nerazzurri. Hu għamel id-debutt tiegħu mal-Ambrosiana fl-logħba tal-Kampjonat nhar it-18 ta' Settembru 1932 f'rebħa fuq il-Pro Patria ta' 6-2. Francesco liebes il flokk tal-Ambrosiana għal tlett staġuni bejn l-1932 u l-1935. Sfortunatament hu miet qasir il-għomor ġewwa Milano nhar is-17 ta' Frar 1935 meta kien għadu jagħmel parti mit-tim tal-Ambrosiana. Il-kawża tal-mewt kienet ċertifikata bħala polmonite li ħakmet lil Frione wara partita 'away' kontra Napoli. Hu kien għad kellu 23 sena. Aktar kmieni fil-bidu tal-istorja Interista insibu bħala protagonist lil Virgilio Fossati, magħruf bħala l-captain u plejer kowċ Interista. Virgilio twieled f'Milano nhar it-12 ta' Settembru 1889. Ħuh Giuseppe twieled nhar id-9 ta' Settembru ħames snin wara. Filwaqt li Virgilio għamel isem kbir fil-pożizzjoni f'nofs il-grawnd, mhux daqstant jista' jingħad għal ħuh Giuseppe li kien jilgħab bħala difensur. Virgilio lagħab seba' staġuni bil-flokk tal-Inter bejn l-1909 u l-1915 meta l-attivita' kalċistika fl-Italja kellha tieqaf minħabba l-Ewwel Gwerra Dinjija. Hu għamel id-debutt tiegħu fl-ewwel partita uffiċjali tal-Inter fil-Kampjonat Taljan nhar l-10 ta' Jannar 1909 f'telfa ta' 3-2 kontra Milan. Lagħab l-aħħar partita tiegħu bil-flokk Interista nhar is-16 ta' Mejju 1915 kontra Genoa li n-Nerazzurri tilfu 3-1. Fiż-żminijiet koroh tal-gwerra, Virgilio kellu l-kariga ta' kaptan mat-8 Regiment tal-Brigata Cuneo, fejn fil-fatt tilef ħajtu waqt il-battalja kontra l-armata Awstrijaka f'Monfalcone nhar id-29 ta' Ġunju 1916. Il-ġisem tiegħu qatt ma ġie misjub. Mall-Inter lagħab b'kollox 97 partita u skorja 4 gowls u kien wieħed mill-protagonisti tar-rebħ tal-ewwel Scudetto fl-istorja tal-Inter fl-Istaġun 1909/10. Kif indikajna ħuh Giuseppe, magħruf bħala 'Pino', ma kellux karriera daqshekk brillanti mall-Inter. Hu għamel id-debutt tiegħu nhar it-28 ta' Diċembru 1913 f'rebħa ta' 8-0 kontra in-Nazionale Lombarda. Wara l-Ewwel Gwerra kompla l-karriera tiegħu mall-Inter fejn lagħab tlett staġuni oħra. L-aħħar logħba kienet kontra Sampierdarnese li l-Inter rebħu 4-2 fil-kampjonat. Hu lagħab total ta' 43 partita u skorja 3 gowls. Pino ħalla din id-dinja nhar it-30 ta' Jannar 1983 ġewwa Milano. - L-aħwa Fossati, fuq ix-xellug Giuseppe u fuq il-lemin Virgilio - L-aħwa Mazzola, xellug Sandro u lemin Ferruccio Protagonista assolut tal-GRANDE INTER li fis-snin sittin iddominaw l-Italja, l-Ewropa u d-dinja tal-futbol żgur kien Sandro Mazzola. Sandro, iben il-leġġendarju Valentino Mazzola, captain tal-Grande Torino u t-tim Nazzjonali Taljan, twieled ġewwa Turin nhar it 8 ta' Novembru 1942. Ħuh Ferruccio twieled nhar l-1 ta' Frar 1945. Meta missierhom miet traġikament flimkien ma' sħabu tal-Grande Torino fuq l-għolja ta' Superga f'Mejju tal-1949, Sandro kellu biss sitt snin u ħuh Ferruccio erba'. Kien hawnhekk li l-aħwa Mazzola flimkien ma ommhom marru joqogħdu ġewwa Milano u taħt il-protezzjoni ta' Benito 'Veleno' Lorenzi daħlu fis-Settore Giovanili tal-Inter. Ilkoll nafu bl-istorja twila ta' suċċessi ta' Sandro Mazzola bil-flokk tal-Inter. 17 -il staġun konsekuttiv man-Nerazzurri fejn b'kollox lagħab 565 partita u li fihom skorja 160 gowl. Għal kuntrarju ħuh Ferruccio lagħab logħba waħda biss man-Nerazzurri eżattament dik li fiha l-Inter għelbu lil L.R. Vicenza 1-0 b'gowl waħdani skorjat minn ħuh Sandro. Din intlagħbet nhar it-8 t'Ottubru 1967. Fit-tielet puntata ta' din il-kitba nagħtu ħarsa lejn aħwa oħra li libsu l-flokk tal-Inter mill-aħħar tas-snin sebgħin u nofs is-snin disgħin. Rikordi mill-Passat - Awwissu minn Lawrence Cutajar 6 t'Awwissu 2011: Fil-Beijing National Stadium ġewwa ċ-Ċina, l-Inter tilfu l-finali tas-Supercoppa tal-Lega kontra l-Milan bl-iskor ta' 2-1. Kien Sneijder li wara 22 minuta logħob poġġa n-Nerazzurri fil-vantaġġ minn freekick pero gowls minn Ibrahimovic (60') u Boateng (69') dawru r-riżultat favur ir-Rossoneri. 8 t'Awwissu 2009: Fil-Bird's Nest ta' Peking, iċ-Ċina, l-Inter lagħbu fis-seba' finali tas-Supercoppa tal-Lega fl-istorja tal-klabb. Sfortunatament n-Nerazzurri tilfu din il-finali 2-1 b'Matuzalem (66') u Rocchi (78') jagħtu vantaġġ ta' żewġ gowls lil Lazio, b'Eto'o (78') jnaqqas il-marġni għan-Nerazzurri. 12 t'Awwissu 1981: Tħabbret il-mewt tal-wisq maħbub ex-President tal-Inter Angelo Moratti ġewwa Viareggio. Ktibna u għad irridu niktbu ħafna fuq dan il-President tant maħbub li ddedika parti minn ħajtu għal kuluri Nerazzurri. Angelo Moratti inħatar President tal-Inter f'Mejju tal-1955 u dam fil-kariga sa Mejju 1968. Kemm dam President l-Inter rebħu 3 Scudetti, 2 Tazzi tac-Champions u 2 Tazzi Interkontinentali biex it-tim sar magħruf 'LA GRANDE INTER'. Angelo Moratti kien miżżewweġ lil Erminia Cremonesi u kellu sitt it-tfal Adriana (1932), Gian-Marco (1936 – 2018), Bedy (1942), Massimo (1945), Gioia u Natalino. 18 t'Awwissu 1980: Ġewwa Buenos Aires l-Arġentina twieled Esteban Cambiasso. Cambiasso inaqgħad mal-Inter fil-bidu tal-Istaġun 2004/05 mingħand il-Real Madrid. Il-Cucchu, kif inhu magħruf, bla dubju kien wieħed mill-protagonisti ewlenin tas-suċċessi tal-Inter tal-era Mancini u Mourinho. B'kollox bil-flokk tal-Inter, Cambiasso libes il-flokk Interista għal għaxar staġuni bejn l-2004 u 2014 li fihom lagħab 315 partita fil-Kampjonat (41 gowl), 36 partita fil-Coppa Italia (16-il gowl), 67 f'Kompetizzjonijiet Ewropej (3 gowls) u sitt finali tas-Supercoppa tal-Lega. Kif spiċċa minn mall-Inter, Cambiasso lagħab staġun mal-Leicester City u tnejn mal-Olympiakos. 19 t'Awwissu 2007: Penalty ta' De Rossi fit-78 minuta ddeċieda il-finali tas-Supercoppa tal-Lega bejn l-Inter u r-Roma li ntlagħbet fil-Meazza. Din kienet il-ħames finali tal-Inter f'din il-kompetizzjoni. 20 t'Awwissu 2005: Rebħa storika għall-Inter ġewwa d-Delle Alpi ta' Turin fejn n-Nerazzurri għelbu lil Juventus fil-finali tas-Supercoppa tal-Lega 1-0 fil-ħin barrani b'gowl ta' Sebastian Veron fid-96 minuta. Din kienet it-tielet finali tal-Inter f'din il-kompetizzjoni u t-tieni rebħa fl-istorja glorjuza tal-klabb. 20 t'Awwissu 2005: Ġewwa Crema provinċja ta' Cremona twieled wieħed mill-aqwa difensuri fl-istorja tal-Inter, Riccardo Ferri. Ferri b'kollox bejn l-1981 u 1994 lagħab total ta' 13 il-staġun bil-flokk Nerazzurro li fihom lagħab total ta' 290 partita fil-Kampjonat (6 gowls), 66 partita fil-Coppa Italia u 62 partita fil-Kompetizzjonijiet Ewropej (2 gowls). Hu għamel id-debutt tiegħu nhar il 11 t'Ottubru 1981 f'partita tal-Kampjonat kontra Cesena (3-2) u l-aħħar partita tiegħu kienet nhar il-11 ta' Mejju 1994 fil-finali tat-Tazza Uefa kontra Salsburg. Bil-flokk tal-Inter rebaħ Scudetto, Supercoppa tal-Lega u darbtejn it-Tazza UEFA. 21 t'Awwissu 1977: Wieħed mill-aqwa attakkanti fl-istorja tal-Inter Alessandro 'Spillo' Altobelli skorja l-ewwel gowl tiegħu bil-flokk tal-Inter f'partita tal-Coppa Italia kontra l-Como. B'kollox bejn l-1977 u 1988, Altobelli lagħab 11 –il staġun mal-Inter fejn fihom libes il-flokk Nerazzurro f'317 partita fil-Kampjonat (128 gowls), 80 partita fil-Coppa Italia (46 gowl) u 69 partita fit-Tazzi Ewropej (35 gowl). Hu rebaħ Scudetto (1979/80) u darbtejn il-Coppa Italia (1977/78 u 1981/82). 23 t'Awwissu 1910: Ġewwa Milano twieled Giuseppe Meazza, bla dubju wieħed mill-aqwa attakkanti ta' kull żmien li għandu r-rekord tal-akbar numru ta' gowls (287) skurjati bil-flokk Nerazzurro. Fuq Meazza ktibna u għad niktbu ħafna. Fil-qosor ngħidu li għamel id-debutt tiegħu bil-flokk tal-Inter nhar il-25 ta' Settembru 1927 Inter – Dominate 6-1 (Kampjonat) u l-aħħar logħba tiegħu kienet nhar id-29 ta' Ġunju 1947 Inter – Bologna (Kampjonat). Hu ħalla din id-dinja nhar il-21 t'Awwissu 1979 fir-residenza tiegħu ġewwa Lissone provinċja ta' Milano. 24 t'Awwissu 2008: L-Inter rebħu r-raba' Supercoppa tal-Lega fl-istorja tagħhom meta fil-finali għelbu lir-Roma bil-penalties 8-7 wara li l-partita wara l-ħin barrani spiċċat 2-2. Il-gowls tal-partita ġew skurjati minn 18' Muntari, 59' pen. De Rossi, 83' Balotelli, 91' Vucinic. Il-penalty deċiżiv li ddeċieda r-rebħa favur in-Nerazzurri skurjah Javier Zanetti. 25 'Awwissu 1941: Ġewwa San Michele Extra provinċja ta' Verona, twieled leġġenda oħra ta' LA GRANDE INTER. Qegħdin nirreferu għal Mario Corso li lagħab bil-flokk tal-Inter għall 16 –il staġun li fihom lagħab total ta' 502 partita u skorja 94 gowl. Għamel id-debutt nhar it-13 ta'Lulju 1958 f'partita tal-Coppa Italia kontra Como 3-0 u l-aħħar partita tiegħu kienet nhar is-17 ta' Ġunju 1973 fi draw ta' 1-1 fil-Kampjonat kontra Juventus. B'kollox mall-Inter rebaħ 4 Scudetti (1962/63, 1964/65, 1965/66 u 1970/71), darbtejn it-Tazza tac-Champions (1963/64 u 1964/65) u darbtejn it-Tazza Interkontinentali (1964 u 1965). L-Istaġun Interista 2019/20 Kampjonat 2019/2020